Sacrosanctæ Dei æcclesiæ in honore beatorum apostolorum Petri et Pauli constructæ, quæ Cluniacus vocatur. Ego Durannus dono aliquid ex rebus meis quæ sunt sitæ in pago Matisconense, in emendatione pro uno servo quem occidi, hoc est illam terram quam de Adraldo conquesivi, quæ est in villa Canavas; et faciant rectores ejusdem æcclesiæ ab hodierno die et deinceps quicquid voluerint. Si quis contradixerit, omni maledictioni subjaceat; cogente autem judiciaria potestate, auri unciam I persolvat, et hæc donatio firma et stabilis permaneat, stipulatione subnixa. Actum Besorniaco villa publice. S. Duranni, qui fieri et firmare rogavit. S. Walterii. S. Heldini. S. Richardi. S. Tedradi. Data mense aprili, regnante Hugone rege anno VII.